**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 2-5-2018**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ Αρ. Πρωτ.: 25034**



**ΔΙΕΥΘΥΝΣΗ :** Πολιτισμού – Παιδείας & Νέας Γενιάς

**ΤΜΗΜΑ :** Ερασιτεχνικής Δημιουργίαςκαι Εκδηλώσεων

**ΤΑΧ. Δ/ΝΣΗ :** Φιλαρέτου 108, Τ.Κ. 17676 **Π Ρ Ο Σ**

**ΑΡΜΟΔΙΟΣ :** K. Φωτοπούλου

**ΤΗΛΕΦΩΝΟ :** 210 95.70.001 **Τον Πρόεδρο του Δημοτικού Συμβουλίου**

**ΕMAIL :**fotopoulou@kallithea.gr

**Θέμα :** «Σύνταξη τεκμηριωμένου αιτήματος για την έγκριση δαπανών την ανάληψη υποχρεώσεων και διάθεση πιστώσεων για την πραγματοποίηση εκδήλωσης από τον σύλλογο «Καλλιτεχνικός Οργανισμός Ποντίων Αθηνών» σε συνδιοργάνωση με το Δήμο Καλλιθέας (6ο Παραδοσιακό Αντάμωμα) στην πλατεία Δαβάκη στις 10/6/2018.

**Έχοντας υπόψη:**

**1.** Τις διατάξεις:

α. Του άρθρου 158 του Ν.3463/2006 (Φ.Ε.Κ. 114 Α΄) «Κύρωση του Κώδικα Δήμων και Κοινοτήτων».

β. Του N. 3852/2010 (Φ.Ε.Κ. 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».

γ. Τις διατάξεις των άρθρων 66 & 68 του Ν. 4270/2014 «Αρχές Δημοσιονομικής Διαχείρισης και εποπτείας (Ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις (Φ.Ε.Κ. 143 Α΄).

δ. Του Ν. 4412/2016 (Φ.Ε.Κ. 147 Α΄).

ε Του Π.Δ. 80/2016 (Φ.Ε.Κ. 145 Α΄) «Ανάληψη υποχρέωσης από τους διατάκτες».

στ. Το με αριθ. πρωτ. 40031/15-12-2016, έγγραφο του ΥΠ.ΕΣ. σχετικά με την εφαρμογή των διατάξεων του Π.Δ. 80/2016

«Ανάληψη υποχρεώσεων από τους διατάκτες » στους Δήμους και στα Δημοτικά Ν.Π.Δ.Δ.

ζ. Την υπ’ αριθ. πρωτ. 2/100018/0026/30-12-2016 εγκύκλιο του Υπουργείου Οικονομικών (Γ.Λ.Κ), σχετικά με την εφαρμογή των διατάξεων του Π.Δ. 80/2016 «Ανάληψη υποχρεώσεων από τους διατάκτες » στους Δήμους και στα Δημοτικά Ν.Π.Δ.Δ.

**2.** Την υπ’ αριθ. 548/20-11-2017 (Α.Δ.Α: 6ΟΤΝΩΕΚ-ΖΡΚ) απόφαση Δημοτικού Συμβουλίου περί έγκρισης προϋπολογισμού Δήμου Καλλιθέας οικονομικού έτους 2018.

**3.** Την υπ’ αριθ. πρωτ. 110956/39133/22-12-2017 απόφαση της Αποκεντρωμένης Διοίκησης Αττικής περί έγκρισης προϋπολογισμού Δήμου Καλλιθέας έτους 2018.

**4.** Η αρμοδιότητα ανάληψης υποχρέωσης, διάθεσης των πιστώσεων και έγκρισης των δαπανών ανήκει κατά κανόνα στην Οικονομική Επιτροπή (άρθρο 72 παρ. 1 περίπτ. δ' Ν. 3852/2010) και κατ' εξαίρεση στο Δημοτικό Συμβούλιο και στο Δήμαρχο (άρθρο 158 παρ. 3 και 4 Ν.3463/2006).

Επίσης σύμφωνα με το άρθρο 2 του Π.Δ. 80/2016 για την ανάληψη οποιασδήποτε υποχρέωσης εκδίδεται από εξουσιοδοτημένο όργανο σχετικά απόφαση ανάληψης υποχρέωσης με την οποία δεσμεύεται η αναγκαία πίστωση . Κατόπιν των παραπάνω παρακαλούμε πολύ όπως προβείτε στη σύνταξη τεκμηριωμένου αιτήματος για την έγκριση των δαπανών, την ανάληψη των υποχρεώσεων και τη διάθεση των πιστώσεων σε βάρος των αντίστοιχων Κωδικών Εξόδων του προϋπολογισμού για πραγματοποίηση της εκδήλωσης από τον σύλλογο «Καλλιτεχνικός Οργανισμός Ποντίων Αθηνών» σε συνδιοργάνωση με το Δήμο Καλλιθέας στην πλατεία Δαβάκη στις 10/6/2018.

Σκοπό έχει η εκδήλωση την ανάδειξη και την επικοινωνία των ιδιαίτερων πολιτιστικών χαρακτηριστικών του κάθε τόπου και την καθιέρωση Πολιτιστικών θεσμών .

 Οι εν λόγω δαπάνες έχουν ως εξής :

1. Συμμετοχή/παρουσίαση καλλιτεχνικού σχήματος , ποσού ύψους χιλίων εννιακοσίων ευρώ (1.900,00 €) συμπεριλαμβανομένου του νομίμου Φ.Π.Α, η δαπάνη θα βαρύνει τον **Κ.Α : 15.6471.0001** του προϋπολογισμού εξόδων του Δήμου οικονομικού έτους 2018 , με ανάρτηση πρωτογενούς αιτήματος στο Κ.Η.Μ.Δ.Σ.(Α.Δ.ΑΜ: 18REQ003027889)
2. Ενοικίαση πεντακοσίων καθισμάτων , ποσού ύψους τριακοσίων δέκα ευρώ (310,00 €) συμπεριλαμβανομένου του νομίμου Φ.Π.Α, η δαπάνη θα βαρύνει τον **Κ.Α : 15.6235.0001** του προϋπολογισμού εξόδων του Δήμου οικονομικού έτους 2018, δεν απαιτείται ανάρτηση πρωτογενούς αιτήματος στο Κ.Η.Μ.Δ.Σ **.**
3. Κατασκευή αεροπανό , ποσού ύψους ενενήντα ευρώ (90,00 €) συμπεριλαμβανομένου του νομίμου Φ.Π.Α, η δαπάνη θα βαρύνει τον **Κ.Α : 15.6471.0001** του προϋπολογισμού εξόδων του Δήμου οικονομικού έτους 2018, δεν απαιτείται ανάρτηση πρωτογενούς αιτήματος στο Κ.Η.Μ.Δ.Σ **.**

Οι ανωτέρω δαπάνες δεν θα υπερβούν το ποσό ύψους δύο χιλιάδων τριακοσίων ευρώ (2.300,00€) συμπεριλαμβανομένου του νομίμου Φ.Π.Α .

 **Εσωτερική Διανομή**   **Ο ΑΝΤΙΔΗΜΑΡΧΟΣ**

 - Γρ. Δημάρχου

 - Γρ. Αντιδημάρχου κ. Κωστάκη

 - Γρ. Γεν. Γραμματέα

 - Τμ. Προϋπολογισμού & Εκκαθάρισης Δαπανών

 - Δ/νση Πολιτισμού Παιδείας &Νέας Γενιάς

 - Τμ. Ερασιτεχνικής Δημιουργίας & εκδηλώσεων **ΕΜΜΑΝΟΥΗΛ ΚΩΣΤΑΚΗΣ**

 - Τμ. Προμηθειών & Αποθηκών